Diari Oficial de la Generalitat Valenciana


Sumari del DOGV 7192, del 15-01-2014 (2014/328)

RESOLUCIÓ de 2 de gener de 2014, del director de l'Agència Valenciana de Foment i Garantia Agrària, per la qual es convoquen en l'àmbit de la Comunitat Valenciana les ajudes regulades en l'Orde 24/2013, de 30 de desembre, de la Conselleria de Presidència i Agricultura, Pesca, Alimentació i Aigua, per a l'aplicació de la mesura d'inversió del programa de suport 2014-2018 al sector vitivinícola espanyol a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/328


Data del document
:   02-01-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 2 de gener de 2014, del director de l'Agència Valenciana de Foment i Garantia Agrària, per la qual es convoquen en l'àmbit de la Comunitat Valenciana les ajudes regulades en l'Orde 24/2013, de 30 de desembre, de la Conselleria de Presidència i Agricultura, Pesca, Alimentació i Aigua, per a l'aplicació de la mesura d'inversió del programa de suport 2014-2018 al sector vitivinícola espanyol a la Comunitat Valenciana. [2014/328]  
Vist que per mitjà de l'Orde 24/2013, de 30 de desembre, de la Conselleria de Presidència i Agricultura, Pesca, Alimentació i Aigua, i en el marc del que disposa el Reial Decret 548/2013, de 19 de juliol, per a l'aplicació de les mesures del Programa de suport 2014-2018 al sector vitivinícola espanyol (BOE 173, 20.07.2013), es regulen les ajudes per a l'aplicació de la mesura d'inversió del programa de suport 2014-2018 al sector vitivinícola espanyol a la Comunitat Valenciana.   
I fent ús de les facultats que em conferixen els articles 47.3 i 47.11 del Text Refós de la Llei de la Hisenda Pública de la Generalitat Valenciana i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOCV 5344, 12.09.2006) i el Decret 124/2006, de 8 de setembre, del Consell, pel qual es designa l'organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament (DOCV 5344, 12.09.2006) ambdós en la seua redacció vigent, resolc:  
  
  
Primer. Convocatòria  
Convocar les ajudes per a l'aplicació de la mesura d'inversió del programa de suport 2014-2018 al sector vitivinícola espanyol, en l'àmbit territorial de la Comunitat Valenciana, i regulades a través de l'esmentada Orde 24/2013, de 30 de desembre.  
  
Segon. Finançament de les ajudes  
1. Les ajudes regulades en esta convocatòria estaran finançades pel FEAGA al 100 %, de conformitat amb el que disposa el Reial Decret 548/2013, de 19 de juliol, per a l'aplicació de les mesures del Programa de suport 2014-2018 al sector vitivinícola espanyol i en l'esmentada orde.  
2. La dotació pressupostària es farà en la línia SE831000 del pressupost de l'Agència Valenciana de Foment i Garantia Agrària amb càrrec al FEAGA, de conformitat amb l'article 3 del Reglament (UE) núm. 1306/2013, del Parlament i del Consell, de 17 de desembre de 2013, sobre el finançament, la gestió i el seguiment de la política agrícola comuna.   
  
Tercer. Sol·licituds i documentació a presentar  
1. Les sol·licituds d'ajuda han de ser formalitzades per mitjà de la presentació i ompliment de l'imprés «Sol·licitud d'ajudes per a l'aplicació de les mesures d'inversió del programa de suport al sector vitivinícola de la Comunitat Valenciana».  
2. La sol·licitud ha d'anar acompanyada de la documentació següent:  
Dades de l'entitat (documentació obligatòria per a qualsevol sol·licitant):  
a) Instància de la sol·licitud degudament omplida (annex AO)  
b) Una còpia compulsada del CIF de l'entitat sol·licitant, si no és persona física  
c) En cas de representació legal del sol·licitant, una còpia compulsada de poders actualitzats de la persona que compareix que acrediten la seua representació o document equivalent segons les prescripcions legals.  
d) Declaració de subvencions sol · licitades o concedides per organismes públics o privats per al mateix objecte.  
e) Model de declaració de la condició de pime.  
f) Model de domiciliació bancària, si en calia.  
Persona física (a més)  
a) Una còpia de l'alta en el règim especial de treballadors autònoms.   
b) NIF dels promotors sol·licitants, si són dones o jóvens agricultors menors de 40 anys.   
c) Model de declaració censal d'alta en l'IAE i declaració responsable de no haver-se donat de baixa  
d) Una còpia compulsada de la inscripció en el registre públic, si és el cas, preceptiu per a l'activitat empresarial.  
Cooperatives, SATS i societats mercantils en general (a més)  
a) Una còpia compulsada de l'escriptura actualitzada de constitució, i si és el cas, número d'inscripció en el registre mercantil   
b) Certificació acreditativa sobre els òrgans de govern i representació de l'entitat sol·licitant en vigor.   
c) Certificació acreditativa que l'òrgan competent segons la seua norma de constitució ha acordat la sol·licitud d'esta ajuda.   
d) Declaració censal d'alta en l'IAE i declaració responsable del representant legal que l'entitat no s'ha donat de baixa  
e) Una còpia compulsada de la inscripció en el Registre Públic, si és el cas, preceptiu per a l'activitat empresarial  
Dades del projecte (documentació obligatòria per a tot projecte)  
a) Formulari d'autobaremació (annex A1)  
b) Memòria del projecte d'inversió (annex A2)   
c) Informació econòmica, financera i social del projecte (annex A3)  
  
d) Informació tècnica i comercial (annex A4 i A5)  
e) Resum de les factures corresponents a les inversions previstes per les partides pressupostàries (annex A6)  
f) Repartiment pressupostari segons actuacions (annex A7)  
g) Tres ofertes de diferents proveïdors, en el cas que l'import del gasto supere els límits establits en la Llei 38/2003, de 17 de novembre, general de subvencions.  
h) Llicència d'activitat o posada en funcionament dels establiments afectats per les inversions. A falta d'això, una còpia de la sol·licitud oficial del dit document.  
i) Balanç i compte de pèrdues i guanys de l'empresa dipositats en el registre corresponent (agregant totes les seccions, si és el cas) segons el Pla General de Comptabilitat, respecte de l'últim exercici comptable tancat i anterior a la presentació de la sol · licitud d'ajudes.  
  
j) Si és el cas, certificació actualitzada del registre corresponent (mercantil, cooperatives...) d'inscripció del depòsit dels comptes anuals de l'últim exercici comptable tancat. Si és el cas, certificació actualitzada del registre corresponent (mercantil, cooperatives...) dels seus comptes consolidats de l'últim exercici comptable tancat. Si és el cas, certificació actualitzada del registre corresponent (mercantil, cooperatives...) dels seus comptes consolidats de l'últim exercici comptable tancat de l'empresa en què el sol·licitant està inclòs per consolidació.  
  
k) Per a aquelles inversions que incloguen obra, projecte realitzat per tècnic competent, declaració responsable i del director d'obra, en el cas de requerir-ho el tipus de l'actuació d'acord amb la normativa. En el cas que finalment obtinga ajuda, haurà d'estar visat pel col·legi corresponent en el moment de realització del primer pagament llevat que el visat no siga obligatori d'acord amb el Reial Decret 1000/2010, de 5 d'agost.  
l) Una fotocòpia compulsada de la sol·licitud de llicència municipal d'obres o d'obertura, llicència ambiental municipal per a l'exercici de l'activitat, permisos o inscripcions necessaris  
  
Termini i lloc de presentació de les sol·licituds  
1. El termini de presentació de sol·licituds s'iniciarà l'endemà de la publicació en el Diari Oficial de la Comunitat Valenciana de la present resolució i conclourà el 31 de gener de 2014.  
2. El model de sol·licitud de l'ajuda i la documentació que s'ha d'adjuntar són els que figuren en els annexos a la present convocatòria. La seua presentació s'efectuarà en el Registre General de la Conselleria de Presidència i Agricultura, Pesca, Alimentació i Aigua o en qualsevol altre lloc habilitat d'acord amb l'article 38.4 de la LRJAP-PAC d'acord amb el que establix l'esmentada Orde 24/2013, de 30 de desembre.  
  
3. No seran admeses a tràmit les sol·licituds que es presenten fora del termini establit en la convocatòria, i se'n resoldrà la inadmissió, que haurà de ser notificada als interessats en els termes que preveu l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quart  
La present resolució posa fi a la via administrativa i en contra pot interposar-se potestativament un recurs de reposició davant del director de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener; o impugnar-se directament davant dels jutjats del contenciós administratiu en el termini de dos mesos, a comptar des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
  
  
València, 2 de gener de 2014.- El director de l'Agència Valenciana de Foment i Garantia Agrària: Joaquín Vañó Gironés.